I aftes overophedede et tog på Hobro Station, og det får store konsekvenser for morgentrafikken i det nordjyske. - Den første melding til politiet lød på, at et tog var brudt i brand på stationen, men det viste sig, at der var tale om en overophedet motor, fortæller vagtchef Per Jørgensen fra Nordjyllands Politi. Toget blokerer imidlertid sporet, derfor kører der lige nu ingen tog mellem Hobro og Aarhus og færre tog mellem Hobro og Aalborg fredag morgen. Der er indsat togbusser mellem Aarhus H og Hobro. Mellem Hobro og Aalborg vil der køre InterCity-tog, og lyntogene mellem Aarhus H og Aalborg kører ikke. Togbusserne vil køre i to systemer: Et der stopper Aarhus, Hadsten, Langå, Randers Et der stopper Aarhus, Randers DSB opfordrer folk til at holde øje med Rejseplanen.

Referat:
Et havareret tog generer strækningen mellem Aarhus og Aalborg.